Þingræður haldnar á Alþingi Íslendinga

Flm. (Sigurður Sigurðsson) Jeg vil að eins óska þess, að frv. þessu, um kynbætur hesta, verði leyft að ganga til 2. umr. og síðan til landbúnaðarnefndar. Jeg vona, að sú nefnd athugi málið og geri till. um það, og geri jeg ráð fyrir, að hún fari fram á að samþ. frv. En jeg skal ekki eyða frekari orðum að þessu, að eins óska, að frv. fái að ganga til 2. umr. og síðan til landbúnaðarnefndar.

Frsm. Magnús Guðmundsson): Að eins örfá orð um brtt. allsherjarnefndar á þgskj. 102. Þær eru að eins 2 og báðar smávægilegar. Fyrri brtt. er um það, að í stað „málsgreinar“ í upphafi 1. gr. komi: málsliðar. Þetta er að eins til samræmis við lög um sama efni frá f. á. og er rjettara mál. Hin brtt. er um það að steypa saman 3. og 4. gr. frv. Nefndinni þótti þetta eiga betur við, einkum þar sem líklegt þykir, að fyr eða síðar verði öllum bæjarstjórnarlögunum steypt saman í eina heild, og þá fer betur á þessari breytingu. Lögin um bæjarstjórn á Akureyri eru nú .4, ef þetta frv. verður að lögum, sem sje lög nr. 65, 14. nóv. 1917, lög nr. 22, 8. okt. 1883, og lög nr. 43, 11. júlí 1911.

Sigurður Stefánsson Jeg hefi leyft mjer að koma fram með viðaukatill. á þgskj. 132. Jeg skal geta þess, að hún er ekki svo greinilega orðuð sem hefði átt að vera; það hefði farið betur, að þar hefði staðið: Aftan við 1. lið bætist. Jeg skal þá fyrst geta þess, að jeg hefði ekki komið fram með þessa till. ef ekkert hefði verið hreyft við þessum flóabátum hjer á þinginu, en úr því að það er svo komið, og lítur út fyrir að hafa góðan byr hjer, þá þótti mjer rjett að koma með þessa viðaukatill, og skal jeg skýra frá í stuttu máli, hvað því veldur. Eins og menn vita, er styrkurinn til báts á Ísafjarðardjúpinu 7.500 krónur, og er útgerðarmanni bátsins, sem er „privat“-maður, gert að skyldu að flytja jafnan póstinn með bátnum milli Arngerðareyrar og Ísafjarðar. Síðastliðinn vetur teptust 2 ferðir um Djúpið, sökum ísalaga, en á síðasta sýslufundi kom brjef um það frá stjórnarráðinu, að Djúpbátsnefndinni, er semur um ferðir bátsins við útgerðarmanninn, væri skylt að annast um póstflutninginn er bátaferðirnar teptust af óviðráðanlegum orsökum, eins og í vetur. Það er með öðrum orðum, að Djúpbátsnefndinni er eftir þessu gert að skyldu að greiða kostnað við að flytja póstinn milli Ísafjarðarkaupstaðar og Arngerðareyrar, þegar báturinn getur ekki farið vegna íss. Eins og menn vita, hefir stjórn bátsins ekkert annað fje í höndum en það, sem þingið leggur til, en á hinn bóginn var búið að semja við bátseigandann um ferðirnar þetta ár, svo að ekki var hægt að skylda hann á neinn hátt til að borga þennan kostnað, þar sem svo er ákveðið. Þessar bátsferðir eru beint skilyrði fyrir því, að almenningur þar vestra komi frá sjer búnaðarafurðum sínum og nái í kaupstaðarvörur; gildir þetta ekki að eins um Ísafjarðarsýslu innanverða, heldur og um nærsveitirnar í Stranda- og Barðastrandarsýslum. En styrkur sá, er báturinn nú hefir, er, eins og nú er ástatt, alveg ónógur, enda hefir útgerðarmaðurinn nú upp á síðkastið haft mjög litlar „netto“ tekjur af ferðunum, og því minni ef hann verður að kosta flutning á landpóstinum frá Ísafirði að Arngerðareyri þegar báturinn teppist. Jeg skal að lokum geta þess, að jeg hefi ekki borið þetta mál undir samgöngumála- eða fjárveitinganefndir deildarinnar, en jeg vil ekki knýja það svo fast fram, að þær á nokkurn hátt verði hindraðar frá að athuga það.

Magnús Pjetursson Jeg sje, að jeg hefði getað sparað mjer að standa upp, en jeg ætlaði einungis að skjóta því til hæstv. forseta, af því að þessi till. kemur báðum nefndum á óvart, hvort ekki væri rjettara að taka málið út af dagskrá, til þess að nefndirnar gætu athugað það.

Frsm. (Þorsteinn Jónsson) Jeg skal leyfa mjer að óska hins sama fyrir hönd samgöngumálanefndarinnar.

Forsætisráðherra (J. M.) Jeg veit ekki, hvaða upplýsingar hafa legið fyrir, þegar þessi till. var samin. Jeg býst við, að þeir háttv. þm , sem bera hana fram, hafi má ske fengið upplýsingar, sem liggja í stjórnarráðinu um þetta mál. En ef það væri ekki, mundi jeg finna ástæðu til þess að styðja þá uppástungu, sem kornið hefir fram, um að taka málið út af dagskrá. Jeg vil geta þess, að talsveiðar upplýsingar eru fyrir hendi um rannsókn mómýra. Jeg fjekk þær þegar jeg fór utan síðast og afhenti þær atvinnumálaskrifstofunni. Veit jeg ekki, hvað við þær hefir verið gert síðan.

Pjetur Jónsson Má jeg geta þess, þó að háttv. 1. þm. Árn. (S. S.) sje frsm. í málinu, að nefndin hefir einmitt gert sjer far um að útvega allar þær upplýsingar um rannsókn á mómýrum, sem hún gat, en því miður var ekki farið í stjórnarráðið, vegna þess, að við vissum ekki til þess, að þar hefði nokkur rannsókn fram farið, eða málinu verið hreyft þar. Fyrir mörgum árum hafði einhver mórannsókn á mýrum farið fram hjer, en hún hafði verið mjög lausleg og því óábyggileg í þessu augnamiði. Helgi Jónsson grasafræðingur mun hafa gert rannsóknina í sambandi við aðrar mýrarannsóknir, og hefir hann látið það uppi við nefndina, að hún hefði ekki verið gerð með það fyrir augum, sem hjer er verið að tala um. En um það, sem hæstv. forsætisráðherra talaði um upplýsingar, sem fyrir hendi væru, þá er ekki nema sjálfsagt að nota sjer þær. En jeg er ekki viss um, að fresta þurfi umr. þessari fyrir þá sök.